“ЦЕНТЪР  ЗА ПСИХИЧНО  ЗДРАВЕ  – ПЛОВДИВ” ЕООД
гр. Пловдив, бул. ”Пещерско шосе” № 68, тел./факс 032 643 241,   е-mail:  psichodis@abv.bg
ВЪЗЛОЖИТЕЛ: “ЦПЗ – Пловдив” ЕООД
ИЗПЪЛНИТЕЛ: 
ПРЕДМЕТ НА ДОГОВОРА: “Доставка на медицински консумативи и лабораторни реактиви за нуждите на “ЦПЗ-Пловдив” ЕООД 
Д О Г О В О Р

(П Р О Е К Т)

Днес, .................2013 г., в гр. Пловдив между:
1. “ЦЕНТЪР ЗА ПСИХИЧНО ЗДРАВЕ – ПЛОВДИВ” ЕООД, със седалище и адрес на управление: гр. Пловдив, бул. “Пещерско шосе “ № 68, ЕИК 000463386, представлявано от д-р Инко Боранов Кехайов - Управител и Лидия Сивакова – Главен счетоводител, наричан по-долу за кратко ВЪЗЛОЖИТЕЛ, от една страна,


и


2.................................................................., наричан по - долу за кратко ИЗПЪЛНИТЕЛ, от друга страна, 


на основание чл.101е от ЗОП  и във връзка с Решение ................................г. на Управителя на “ЦПЗ-Пловдив” ЕООД, се сключи настоящия договор за следното:
I.ПРЕДМЕТ НА ДОГОВОРА, СТОЙНОСТ И СРОКОВЕ

Чл.1.1. Изпълнителят ще извършва доставка на медицински консумативи/лабораторни реактиви за нуждите на Възложителя, по време на действие на настоящия договор за видовете и приблизителните количества, посочени в списъка Приложение 2, неразделна част от договора.
1.2. Доставките по ал.1 са периодични, като всяка конкретна доставка по предмета на договора се осъществява от Изпълнителя въз основа на изрична писмена заявка от страна на Възложителя и/или упълномощено от него лице/лица/. 
1.3. Доставянето на стоките, като вид, качество, количество, време, съответна цена и др. е конкретизирано в направеното предложение и представената оферта от Изпълнителя, и са неразделна част от договора.
1.4. Възложителят си запазва правото да променя първоначално обявеното общо количество на доставките, като увеличава или намалява общото първоначално количество в зависимост от нуждите.
Чл. 2.1. Единичните цена на медицински консумативи/лабораторни реактиви е съгласно направеното от Изпълнителя ценово предложение, неразделна част от настоящия договор.
2.2. Цената е крайна за потребителя – Възложител и включва всички разходи по извършване на доставките, с включено ДДС.
2.3. Цените са фиксирани и не подлежат на завишаване през периода на изпълнение на договора.
2.4. Общата прогнозна стойност на договора е ................лв.(...............) с ДДС, за срока на действие на договора.
2.5. Общата стойност на договора е в зависимост от потребностите на Възложителя и съответно от количествата, които ще бъдат заявени.
Чл.3. Срокът на настоящия договор е 1 /една/ година, считано от датата на подписването му.
II. МЯСТО И СРОК НА ДОСТАВКА. РИСК.

Чл.4. Мястото на доставка по смисъла на договора е франко обектите, посочени от  Възложителя: бул. “Пещерско шосе” № 68.

Чл.5. Срокът за изпълнение на доставките, предмет на договора е не по-дълъг от  /................../ часа – не повече от 24 часа - считано от  получаването на писмената заявка от страна на Изпълнителя и/или упълномощено от него лице/лица/, съгласно направената оферта за изпълнение на поръчката.
Чл.6.1. При всяка доставка Възложителят проверява произхода, качеството и срока на годност на стоките въз основа на представените документи от Изпълнителя. 
6.2. Качеството на медицинските консумативи се определя съгласно действащите в Република България, Европа и ИСО стандарти, и сертификати за качество от производителите. Доставяните стоки са със срок на годност не по-малко от 75 % остатъчен срок на годност към датата на доставката от обявения от производителя.
6.3. Възложителят има право да откаже доставката, ако стоките явно не отговарят на БДС или ако при доставката Изпълнителят не представи необходимите документи за произхода, качеството  и срока на годност на стоките.
Чл.7. Всички нередовности, констатирани от Възложителя при изпълнение на поръчката, с които е запознат Изпълнителя, се отстраняват от и за сметка на Изпълнителя, като същото не  е основание за прилагане на Раздел VІ от договора.

III. ПРАВА И ЗАДЪЛЖЕНИЯ НА СТРАНИТЕ
Чл.8. Изпълнителят се задължава:
8.1. да осъществява предмета на договора качествено и в срок.
8.2. да достави стоките в договорения вид, количество и качество и да извърши договорените дейности.
8.3. да достави заявените количества, придружени със сертификат за качество
8.4. да спазва сроковете за доставка.
Чл.9. Възложителят се задължава да:
9.1. приеме извършените доставки по договора, само  ако отговарят на уговореното качество по направеното предложение от Изпълнителя, неразделна част от настоящия договор. След приетото по реда на изречение І–во, Възложителят има право на възражение по него в рамките на седемдневен срок след извършването му. След това се смята за редовно прието. Отстраняването на нередовности по изпълнението са за сметка на Изпълнителя.
9.2. да заплати цената на доставката по реда и при условията на настоящия договор.
IV. НАЧИН НА ПЛАШАНЕ

Чл.10. След приемане на доставката Възложителят заплаща на Изпълнителя цената на извършената доставка, съгласно Ценовото предложение, което е неразделна част от договора.
Чл.11. Отложено плащане- ........ (.................) дни.Плащането се извършва въз основа на представената фактура, след приемане на извършената доставка от страна на Възложителя или упълномощено от него лице.
Чл.12. Доставката се счита приета, в случай че не бъде оспорена от Възложителя в седемдневен срок.
Чл.13. Всички плащания се осъществяват по банков път:

Банкова сметка №

Банков код: 
Чл.14. Транспортът по изпълнението на поръчката е за сметка на Изпълнителя.

         V. РЕКЛАМАЦИИ.ГАРАНЦИИ.

Чл.15. Гаранционният срок за качествените рекламации на стоката е 7 /седем/ дни от датата на доставката.


                               VI. ГАРАНЦИЯ ЗА ИЗПЪЛНЕНИЕ

Чл.16. При подписване на договора Изпълнителят представя гаранция за изпълнение на задълженията си по него в уговорените за това срокове, представляваща 2 % (два процента) от максимално предполагаемата стойност на договора, включваща общата стойност на възложените обособени позиции. Гаранцията се предоставя под формата на .............................../съгласно направеното от Изпълнителя предложение – парична сума в брой или банкова гаранция/.

                                           VІІ. ПРЕКРАТЯВАНЕ НА ДОГОВОРА.
Чл.17.1. По право, при некачествено изпълнение на договорената работа, установено по съответния ред /начин/.
17.2.С едностранно предизвестие на всяка една от страните до другата, отправено в срок не по- кратък от 30 /тридесет/ дни, само при основателни причини за прекратяването му;
17.3. По взаимно съгласие;
17.4. При промяна на нормативната база, отнасяща се до предмета на договора и засягаща същия;
17.5. При неспазване от страна на Изпълнителя на предложените от същия цени и качество на извършваната дейност и гаранциите за това;
17.6. Без предизвестие от страна на Възложителя, при просрочване на която и да било от доставките от страна на Изпълнителя с повече от три дни.
Чл.18. Изпълнението /плащането /на санкциите, предвидени в договора, или събирането им по друг начин, не лишава изправната страна, или искаща запазване действието на договора, да получи по общия исков ред – доброволно или по съдебен ред по силата на този договор обезщетение  за претърпени загуби и пропуснати ползи.

                                                            VIIІ.САНКЦИИ.

Чл.19. Ако една от страните се откаже неоснователно, или без вина на насрещната страна от изпълнението на договора, преди изтичане срока на същия, тя дължи на другата неустойка. Тази разпоредба не се прилага, ако се иска разваляне на договора за некачествено и забавено изпълнение на поръчката от страна на Изпълнителя. 

Чл.20. За не извършване и не предаване на договореното в срока, установен в чл.5 на този договор, Изпълнителят дължи неустойка в размер на 0.3% на ден от стойността на неизпълнената заявка, но не повече от 10% от стойността на договора, като се дължат и претърпените вреди, и пропуснати ползи.

Чл.21. Неустойките и лихвите, щетите и пропуснатите ползи по този договор се събират по доброволен начин и/или по общия исков ред.
ІХ. ОБЩИ УСЛОВИЯ И ЗАКЛЮЧИТЕЛНИ УСЛОВИЯ.

Чл.22.  Възложителят може да възлага допълнителни видове доставки на Изпълнителя, свързани с предмета на настоящия договор, при спазване изискванията на ЗОП.
Чл.23. При спор относно качеството на изпълнението или други условия, споровете се решават чрез взаимни преговори и постигане на съгласие между страните, водени от тълкуването на нормите на този договор, или по исков ред.
Чл.24. Неразделна част от настоящия договор са списъкът на доставяните стоки и предложената от Изпълнителя оферта и Приложенията към нея.
Чл.25. За неуредените въпроси се прилагат разпоредбите на действащото българско законодателство, на негово основание и във връзка с него.
Чл.26. Настоящият договор се състави в два еднообразни екземпляра – по един за всяка от страните.

ВЪЗЛОЖИТЕЛ:                                                             ИЗПЪЛНИТЕЛ:

За “ЦПЗ – Пловдив” ЕООД                                                                                                                                    

Управител:                                                                        

                    ...........................................                                       .............................................

                         /Д – р Инко Кехайов/                                              /.............................../

Гл. Счетоводител:

                      ........................................
Юрисконсулт:................................

